# Iris Oifigiúil L 142/2020

| | ISSN 1977-0839 |
| --- | --- |
| Iris Oifigiúil
  an Aontais Eorpaigh | L 142 |
| | |
| An t-eagrán Gaeilge | Reachtaíocht | Imleabhar 635 Bealtaine 2020 |

ISSN 1977-0839

Iris Oifigiúil

an Aontais Eorpaigh

L 142

An t-eagrán Gaeilge

Reachtaíocht

Imleabhar 635 Bealtaine 2020

---

| Clár | | II   Gníomhartha neamhreachtacha | Leathanach |
| --- | --- | --- | --- |
| | | COMHAONTUITHE IDIRNÁISIÚNTA |
| | * | Cinneadh (AE) 2020/608 ón gComhairle an 24 Aibreán 2020 maidir le síniú, thar ceann an Aontais, an Chomhaontaithe idir an tAontas Eorpach agus Poblacht na Cóiré maidir le gnéithe áirithe d’aersheirbhísí | 1 |
| | | CINNTÍ |
| | * | Cinneadh (AE) 2020/609 ón gComhairle an 27 Aibreán 2020 maidir leis an seasamh atá le glacadh thar ceann an Aontais Eorpaigh sa Chomhchoiste um Chomhar Custaim a bhunaítear leis an gComhaontú idir an tAontas Eorpach agus an Nua-Shéalainn maidir le comhar agus cúnamh riaracháin frithpháirteach in ábhair chustaim a mhéid a bhaineann le glacadh rialacha nós imeachta inmheánacha an Chomhchoiste um Chomhar Custaim | 3 |
| | * | Cinneadh (CBES) 2020/610 ón gComhairle an 4 Bealtaine 2020 maidir le Palaistínigh áirithe a bheith á nglacadh ag Ballstáit de chuid an Aontais Eorpaighar bhonn sealadach | 5 |

Clár

II   Gníomhartha neamhreachtacha

Leathanach

COMHAONTUITHE IDIRNÁISIÚNTA

*

Cinneadh (AE) 2020/608 ón gComhairle an 24 Aibreán 2020 maidir le síniú, thar ceann an Aontais, an Chomhaontaithe idir an tAontas Eorpach agus Poblacht na Cóiré maidir le gnéithe áirithe d’aersheirbhísí

1

CINNTÍ

*

Cinneadh (AE) 2020/609 ón gComhairle an 27 Aibreán 2020 maidir leis an seasamh atá le glacadh thar ceann an Aontais Eorpaigh sa Chomhchoiste um Chomhar Custaim a bhunaítear leis an gComhaontú idir an tAontas Eorpach agus an Nua-Shéalainn maidir le comhar agus cúnamh riaracháin frithpháirteach in ábhair chustaim a mhéid a bhaineann le glacadh rialacha nós imeachta inmheánacha an Chomhchoiste um Chomhar Custaim

3

*

Cinneadh (CBES) 2020/610 ón gComhairle an 4 Bealtaine 2020 maidir le Palaistínigh áirithe a bheith á nglacadh ag Ballstáit de chuid an Aontais Eorpaighar bhonn sealadach

5

| GA | Tagraíonn gníomhartha a bhfuil a dteidil i gcló éadrom do bhainistiú cúrsaí talmhaíochta ó lá go lá agus go ginearálta bíonn tréimhse theoranta bailíochta i gceist leo.
  Tá teidil na ngníomhartha eile i gcló trom agus tagann réiltín rompu. |
| --- | --- |

GA

Tagraíonn gníomhartha a bhfuil a dteidil i gcló éadrom do bhainistiú cúrsaí talmhaíochta ó lá go lá agus go ginearálta bíonn tréimhse theoranta bailíochta i gceist leo.

Tá teidil na ngníomhartha eile i gcló trom agus tagann réiltín rompu.

---

II Gníomhartha neamhreachtacha

COMHAONTUITHE IDIRNÁISIÚNTA

| 5.5.2020 | GA | Iris Oifigiúil an Aontais Eorpaigh | L 142/1 |
| --- | --- | --- | --- |

5.5.2020

GA

Iris Oifigiúil an Aontais Eorpaigh

L 142/1

---

CINNEADH (AE) 2020/608 ÓN gCOMHAIRLE

an 24 Aibreán 2020

maidir le síniú, thar ceann an Aontais, an Chomhaontaithe idir an tAontas Eorpach agus Poblacht na Cóiré maidir le gnéithe áirithe d’aersheirbhísí

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2) de, i gcomhar le hAirteagal 218(5) de,

Ag féachaint don togra ón gCoimisiún Eorpach,

De bharr an mhéid seo a leanas:

| (1) | Ar an 5 Meitheamh 2003 thug an Chomhairle údarú don Choimisiún tús a chur le caibidlíocht le tríú tíortha maidir le comhaontú ar leibhéal an Aontais a chur in ionad forálacha áirithe i gcomhaontuithe déthaobhacha atá ann cheana. |
| --- | --- |

(1)

Ar an 5 Meitheamh 2003 thug an Chomhairle údarú don Choimisiún tús a chur le caibidlíocht le tríú tíortha maidir le comhaontú ar leibhéal an Aontais a chur in ionad forálacha áirithe i gcomhaontuithe déthaobhacha atá ann cheana.

| (2) | Rinne an Coimisiún, thar ceann an Aontais, Comhaontú a chaibidil idir an tAontas Eorpach agus Poblacht na Cóiré maidir le gnéithe áirithe d’aersheirbhísí (an “Comhaontú”). Tugadh an chaibidlíocht i gcrích go rathúil trí inisealú an Chomhaontaithe ar an 12 Samhain 2008. |
| --- | --- |

(2)

Rinne an Coimisiún, thar ceann an Aontais, Comhaontú a chaibidil idir an tAontas Eorpach agus Poblacht na Cóiré maidir le gnéithe áirithe d’aersheirbhísí (an “Comhaontú”). Tugadh an chaibidlíocht i gcrích go rathúil trí inisealú an Chomhaontaithe ar an 12 Samhain 2008.

| (3) | Ar an 31 Márta 2009 ghlac an Chomhairle cinneadh maidir le síniú an Chomhaontaithe (“cinneadh 2009”). Toisc drogall a bheith ar Phoblacht na Cóiré, áfach, níor síníodh an Comhaontú. |
| --- | --- |

(3)

Ar an 31 Márta 2009 ghlac an Chomhairle cinneadh maidir le síniú an Chomhaontaithe (“cinneadh 2009”). Toisc drogall a bheith ar Phoblacht na Cóiré, áfach, níor síníodh an Comhaontú.

| (4) | In 2018 chuir Poblacht na Cóiré in iúl an athuair go raibh suim aici an Comhaontú a shíniú agus a thabhairt i gcrích. Ós rud é go ndearnadh roinnt comhaontuithe déthaobhacha nua maidir le haersheirbhísí idir Ballstáit agus Poblacht na Cóiré a inisealú nó a shíniú ón tráth a glacadh cinneadh 2009, rinneadh an Comhaontú a nuashonrú. Tá gá, dá bhrí sin, le cinneadh nua ón gComhairle maidir le síniú an Chomhaontaithe. |
| --- | --- |

(4)

In 2018 chuir Poblacht na Cóiré in iúl an athuair go raibh suim aici an Comhaontú a shíniú agus a thabhairt i gcrích. Ós rud é go ndearnadh roinnt comhaontuithe déthaobhacha nua maidir le haersheirbhísí idir Ballstáit agus Poblacht na Cóiré a inisealú nó a shíniú ón tráth a glacadh cinneadh 2009, rinneadh an Comhaontú a nuashonrú. Tá gá, dá bhrí sin, le cinneadh nua ón gComhairle maidir le síniú an Chomhaontaithe.

| (5) | Is é is cuspóir leis an gComhaontú comhaontuithe déthaobhacha maidir le haersheirbhísí idir 22 Bhallstát agus Poblacht na Cóiré a chur i gcomhréir le dlí an Aontais. |
| --- | --- |

(5)

Is é is cuspóir leis an gComhaontú comhaontuithe déthaobhacha maidir le haersheirbhísí idir 22 Bhallstát agus Poblacht na Cóiré a chur i gcomhréir le dlí an Aontais.

| (6) | Ba cheart an Comhaontú a shíniú, |
| --- | --- |

(6)

Ba cheart an Comhaontú a shíniú,

TAR ÉIS AN CINNEADH SEO A GHLACADH:

Airteagal 1

Leis seo, déantar síniú an Chomhaontaithe, thar ceann an Aontais, idir an tAontas Eorpach agus Poblacht na Cóiré maidir le gnéithe áirithe d’aersheirbhísí a fhormheas, faoi réir thabhairt i gcrích an Chomhaontaithe sin (1) .

Airteagal 2

Leis seo, tugtar údarú d’Uachtarán na Comhairle an duine/na daoine a dtabharfar an chumhacht dó/dóibh an Comhaontú a shíniú thar ceann an Aontais a ainmniú.

Airteagal 3

Tiocfaidh an Cinneadh seo i bhfeidhm an dáta a ghlacfar é.

Arna dhéanamh sa Bhruiséil, 24 Aibreán 2020.

Thar ceann na Comhairle

An tUachtarán

G. GRLIĆ RADMAN

---

(1)  Foilseofar téacs an Chomhaontaithe in éineacht leis an gcinneadh maidir lena thabhairt i gcrích.

1

---

CINNTÍ

| 5.5.2020 | GA | Iris Oifigiúil an Aontais Eorpaigh | L 142/3 |
| --- | --- | --- | --- |

5.5.2020

GA

Iris Oifigiúil an Aontais Eorpaigh

L 142/3

---

CINNEADH (AE) 2020/609 ÓN gCOMHAIRLE

an 27 Aibreán 2020

maidir leis an seasamh atá le glacadh thar ceann an Aontais Eorpaigh sa Chomhchoiste um Chomhar Custaim a bhunaítear leis an gComhaontú idir an tAontas Eorpach agus an Nua-Shéalainn maidir le comhar agus cúnamh riaracháin frithpháirteach in ábhair chustaim a mhéid a bhaineann le glacadh rialacha nós imeachta inmheánacha an Chomhchoiste um Chomhar Custaim

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d'Airteagal 207(4), i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

| (1) | Thug an tAontas an Comhaontú idir an tAontas Eorpach agus an Nua-Shéalainn maidir le comhar agus cúnamh riaracháin frithpháirteach in ábhair chustaim ("an Comhaontú") i gcrích le Cinneadh (AE) 2018/601 ón gComhairle (1) agus tháinig sé i bhfeidhm an 1 Bealtaine 2018. |
| --- | --- |

(1)

Thug an tAontas an Comhaontú idir an tAontas Eorpach agus an Nua-Shéalainn maidir le comhar agus cúnamh riaracháin frithpháirteach in ábhair chustaim ("an Comhaontú") i gcrích le Cinneadh (AE) 2018/601 ón gComhairle (1) agus tháinig sé i bhfeidhm an 1 Bealtaine 2018.

| (2) | De bhun phointe (e) d'Airteagal 20(2) den Chomhaontú, ní mór don Chomhchoiste um Chomhar Custaim a bhunaítear le hAirteagal 20(1) den Chomhaontú na rialacha nós imeachta inmheánacha a ghlacadh. |
| --- | --- |

(2)

De bhun phointe (e) d'Airteagal 20(2) den Chomhaontú, ní mór don Chomhchoiste um Chomhar Custaim a bhunaítear le hAirteagal 20(1) den Chomhaontú na rialacha nós imeachta inmheánacha a ghlacadh.

| (3) | Is iomchuí an seasamh atá le glacadh thar ceann an Aontais sa Chomhchoiste um Chomhar Custaim a bhunú, ós rud é go mbeidh éifeacht dlí ag an gcinneadh san Aontas, |
| --- | --- |

(3)

Is iomchuí an seasamh atá le glacadh thar ceann an Aontais sa Chomhchoiste um Chomhar Custaim a bhunú, ós rud é go mbeidh éifeacht dlí ag an gcinneadh san Aontas,

TAR ÉIS AN CINNEADH SEO A GHLACADH:

Airteagal 1

An seasamh atá le glacadh thar ceann an Aontais sa Chomhchoiste um Chomhar Custaim a bhunaítear leis an gComhaontú idir an tAontas Eorpach agus an Nua-Shéalainn maidir le comhar agus cúnamh riaracháin frithpháirteach in ábhair chustaim a mhéid a bhaineann le glacadh rialacha nós imeachta inmheánacha, is taca é don dréachtchinneadh ón gComhchoiste um Chomhar Custaim (2).

Airteagal 2

Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 27 Aibreán 2020.

Thar ceann na Comhairle

An tUachtarán

G. GRLIĆ RADMAN

---

(1)  Cinneadh (AE) 2018/601 ón gComhairle an 16 Aibreán 2018 maidir le tabhairt i gcrích, thar ceann an Aontais Eorpaigh, an Chomhaontaithe idir an tAontas Eorpach agus an Nua‐Shéalainn maidir le comhar custaim agus cúnamh frithpháirteach riaracháin in ábhair chustaim (IO L 101, 20.4.2018, lch. 5).

1

(2)  Féach doiciméad ST 6932/20 ag http://register.consilium.europa.eu.

2

---

| 5.5.2020 | GA | Iris Oifigiúil an Aontais Eorpaigh | L 142/5 |
| --- | --- | --- | --- |

5.5.2020

GA

Iris Oifigiúil an Aontais Eorpaigh

L 142/5

---

CINNEADH (CBES) 2020/610 ÓN GCOMHAIRLE

an 4 Bealtaine 2020

maidir le Palaistínigh áirithe a bheith á nglacadh ag Ballstáit de chuid an Aontais Eorpaighar bhonn sealadach

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 29 agus Airteagal 31(1) de,

De bharr an mhéid seo a leanas:

| (1) | An 18 Meitheamh 2018, ghlac an Chomhairle Cinneadh (CBES) 2018/882 (1), lena bhforáiltear do bhailíocht na gceadanna náisiúnta de Phalaistínigh áirithe a fhadú chun teacht isteach, nó fanacht, i gcríoch na mBallstát dá dtagraítear i gComhsheasamh 2002/400/CBES ón gComhairle (2) go ceann tréimhse bhreise 24 mhí. |
| --- | --- |

(1)

An 18 Meitheamh 2018, ghlac an Chomhairle Cinneadh (CBES) 2018/882 (1), lena bhforáiltear do bhailíocht na gceadanna náisiúnta de Phalaistínigh áirithe a fhadú chun teacht isteach, nó fanacht, i gcríoch na mBallstát dá dtagraítear i gComhsheasamh 2002/400/CBES ón gComhairle (2) go ceann tréimhse bhreise 24 mhí.

| (2) | Ar bhonn meastóireachta ar chur i bhfeidhm Chomhsheasamh 2002/400/CBES, measann an Chomhairle gurb iomchuí bailíocht na gceadanna sin a fhadú go ceann tréimhse bhreise 24 mhí, |
| --- | --- |

(2)

Ar bhonn meastóireachta ar chur i bhfeidhm Chomhsheasamh 2002/400/CBES, measann an Chomhairle gurb iomchuí bailíocht na gceadanna sin a fhadú go ceann tréimhse bhreise 24 mhí,

TAR ÉIS AN CINNEADH SEO A GHLACADH:

Airteagal 1

Déanfaidh na Ballstáit dá dtagraítear in Airteagal 2 de Chomhsheasamh 2002/400/CBES bailíocht na gceadanna náisiúnta le haghaidh iontrála agus fanachta arna ndeonú de bhun Airteagal 3 den Chomhsheasamh sin a fhadú go ceann tréimhse bhreise 24 mhí, amhail ón 31 Eanáir 2020.

Airteagal 2

Tiocfaidh an Cinneadh seo i bhfeidhm an dáta a ghlacfar é.

Arna dhéanamh sa Bhruiséil, 4 Bealtaine 2020.

Thar ceann na Comhairle

An tUachtarán

G. GRLIĆ RADMAN

---

(1)  Cinneadh (CBES) 2018/882 ón gComhairle an 18 Meitheamh 2018 maidir le Palaistínigh áirithe a bheith á nglacadh ag Ballstáit de chuid an Aontais Eorpaigh ar bhonn sealadach agus lena leasaítear Comhsheasamh 2002/400/CBES (IO L 155, 19.6.2018, lch. 8).

1

(2)  Comhsheasamh 2002/400/CBES ón gComhairle an 21 Bealtaine 2002 maidir le Palaistínigh áirithe a bheith á nglacadh ag Ballstáit de chuid an Aontais Eorpaigh ar bhonn sealadach (IO L 138, 28.5.2002, lch. 33).

2

---